**Zmluva o dielo**

uzavretá podľa ust. § 269 ods. 2 Obchodného zákonníka medzi zmluvnými stranami :

|  |  |
| --- | --- |
| Meno:So sídlom:Registrácia:IČO:DIČ / IČ DPH:Bank. spojenie:IBAN:Štatutárny zástupca:Kontaktné údaje: |    www. |
| Ďalej ako „**Zhotoviteľ**“ |

a

|  |  |
| --- | --- |
| Meno:So sídlom:Registrácia:IČO:DIČ / IČ DPH:Bank. spojenie:IBAN:Zastúpená:Kontaktné údaje: | Odvoz a likvidácia odpadu a.s. v skratke: OLO a.s.Ivanská cesta 22, 821 04 BratislavaObchodný register Okresného súdu Bratislava I, Oddiel: Sa, vložka číslo: 482/B 00 681 3002020 318 256 / SK 2020 318 256ČSOB, a.s., číslo účtu: 25332773/7500SK37 7500 0000 0000 2533 2773 SWIFT: CEKOSKBXIng. Martin Maslák – predseda predstavenstvaIng. Andrej Rutkovský – člen predstavenstva+421 2 40206009 rothbergova@olo.sk www.olo.sk |
| Ďalej ako „**Objednávateľ**“ |

(objednávateľ a zhotoviteľ ďalej spolu aj ako „Zmluvné strany“)

Zmluvné strany sa dohodli, že nižšie uvedeného dňa, za nasledujúcich podmienok a na základe vzájomnej dohody, uzatvárajú túto Zmluvu o dielo (ďalej len „*Zmluva*“), ktorá znie nasledovne:

1. **Predmet, cena a termín plnenia**
2. Predmetom tejto Zmluvy je zhotovenie diela INŠTALÁCIA CENTRÁLNEHO VYSÁVACIEHO SYSTÉMU PRE TUHÝ ODPAD Z ČISTENIA PLYNOV v rozsahu podľa obsahu Prílohy č. 1 Výzvy na predloženie cenovej ponuky č. 32-50/2019 zákazky s nízkou hodnotou v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
3. Zhotoviteľ sa zaväzuje vykonať pre Objednávateľa dielo podľa podmienok zákazky s nízkou hodnotou a Objednávateľ sa zaväzuje cenu za dielo zaplatiť za podmienok dojednaných v tejto zmluve.
4. Rozsah materiálu a prác je vyšpecifikovaný v prílohe č. 1 „Návrh na plnenie kritérií“ ktorá je neoddeliteľnou súčasťou tejto zmluvy.
5. Zhotoviteľ je oprávnený vykonať realizáciu diela svojimi pracovníkmi, alebo aj prostredníctvom tretej osoby (subdodávateľ).
6. Pri vykonávaní diela postupuje Zhotoviteľ samostatne a nie je viazaný pokynmi Objednávateľa.
7. Miestom zhotovenia diela je adresa: **Závod spaľovňa odpadu, Vlčie hrdlo 72, 821 07 Bratislava.**
8. Rozsah diela zahŕňa - inštaláciu potrubia, inštaláciu novej centrálnej jednotky (ďalej len “*CJ*”) a separátora, dodanie vysávacej hadice a hubice, zaškolenie personálu.
9. Zhotoviteľ je povinný vykonať dielo v primeranej lehote s prihliadnutím na povahu diela, najneskôr do 31.12.2019.
10. V prípade, že sa vyskytnú prekážky, ktoré bránia zhotoveniu diela v dohodnutom termíne, Zhotoviteľ je povinný informovať Objednávateľa najmenej 10 dní pred dohodnutým termínom odovzdania diela.
11. Zhotoviteľ je oprávnený vykonať dielo aj pred dohodnutým termínom so súhlasom Objednávateľa v zmysle tejto zmluvy.
12. V prípade, že Objednávateľ neumožní plnenie zmluvy v dohodnutom termíne, alebo do 5 dní pred uplynutím termínu dodania neposkytne Zhotoviteľovi náhradný termín dodania, alebo inak neposkytne súčinnosť v plnení tejto zmluvy, Zhotoviteľ je oprávnený jednostranne odstúpiť od zmluvy a má právo Objednávateľovi naúčtovať náhradu nákladov vo výške 50% ceny diela. Zhotoviteľ nie je v omeškaní s plnením záväzku, ak mu Objednávateľ neposkytol potrebnú súčinnosť.
13. **Odovzdanie diela a fakturácia**
14. Po dokončení diela podľa bodu 7., je Objednávateľ povinný prevziať predmet diela potvrdením Odovzdávacieho protokolu. Vlastníctvo , ako aj nebezpečenstvo škody k zhotovovanej veci prechádza na Objednávateľa odovzdaním predmetu diela.
15. Pri odovzdaní diela zhotoviteľ zaškolí min. 3 zamestnancov na obsluhu centrálneho vysávača, ktorých určí Objednávateľ.
16. Zhotoviteľ vystaví a doručí Objednávateľovi faktúru a potvrdený dodací list najneskôr do 5 dni od prevzatia diela.
17. Objednávateľ zaplatí za prevzaté dielo na základe faktúry vystavenej Zhotoviteľom. Splatnosť faktúry je 30 dní odo dňa doručenia. Zhotoviteľ je oprávnený žiadať úrok z omeškania vo výške 0,05 % za každý kalendárny deň omeškania.

|  |
| --- |
|  |

**čl. III. Zodpovednosť a záruka**

1. Objednávateľ, prípadne ním poverená osoba je oprávnený podrobne preveriť predmet dodania a akékoľvek nedostatky v kvalite, či v množstve, uviesť v Odovzdávacom protokole.
2. Prípadné zistené nedostatky zapísané v Odovzdávacom protokole je Zhotoviteľ povinný odstrániť do 14 dní.
3. Záručná doba na dielo podľa tejto zmluvy je 24 mesiacov a začína plynúť dňom podpisu Odovzdávacieho protokolu. Vady zistené a reklamované v záručnej dobe sa Zhotoviteľ zaväzuje odstrániť v lehote 30 dní od ich písomného oznámenia Objednávateľom.
4. Zhotoviteľ nezodpovedá za vady diela, ktoré boli spôsobené použitím nesprávnych podkladov poskytnutých objednávateľom pri tvorbe objednávky diela.
5. Zhotoviteľ nezodpovedá za vady spôsobené nesprávnym používaním predmetu tejto zmluvy, alebo poškodením predmetu zmluvy objednávateľom.

**čl. IV. Záverečné ustanovenia**

1. Zmluva nadobúda platnosť dňom podpisu oboma zmluvnými stranami a účinnosť v zmysle § 47a zákona č. 40/1964 Zb. Občianskeho zákonníka v znení neskorších predpisov.
2. Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.
3. Právne vzťahy neupravené touto Zmluvou sa riadia príslušnými ustanoveniami Obchodného zákonníka.
4. Zmluvné strany sa budú usilovať riešiť akékoľvek spory vzniknuté v súvislosti s plnením tejto Zmluvy formou vzájomnej dohody (zmierom). Ak k dohode medzi zmluvnými stranami nedôjde, budú riešiť spor na vecne a miestne príslušnom súde podľa platného slovenského práva.
5. Účastníci zmluvného vzťahu sa zaväzujú, že obchodné a technické informácie, ktoré im boli zverené, nesprístupnia v prospech tretích osôb bez písomného súhlasu obidvoch zmluvných strán, alebo tieto informácie nepoužijú pre iné účely než sú dohodnuté v zmluve.
6. Zmluva sa vyhotovuje v dvoch vyhotoveniach, z ktorých každé má platnosť originálu. Každá zmluvná strana dostane jedno vyhotovenie Zmluvy.
7. Zmluvné strany prehlasujú, že táto Zmluva bola uzavretá na základe ich pravej, vážnej a slobodnej vôle, zbavenej akéhokoľvek omylu, nie v tiesni alebo za nevýhodných podmienok. Na dôkaz toho pripájajú zmluvné strany podpisy ich oprávnených zástupcov.

**Čl. V. Prílohy**

Neoddeliteľnou súčasťou tejto Zmluvy sú nasledovné prílohy:

* Príloha č. 1 – Návrh na plnenie kritérií

V prípade rozporu ustanovení Zmluvy s ustanoveniami Príloh sa zmluvné strany dohodli, že majú prednosť ustanovenia Zmluvy.

V .......................... dňa .................. V .......................... dňa ..................

Zhotoviteľ: Objednávateľ:

.................................................... ...................................................

 Ing. Martin Maslák

 predseda predstavenstva

 .....................................................

 Ing. Andrej Rutkovský

 člen predstavenstva